Diari Oficial de la Generalitat Valenciana


Sumari del DOGV 779, del 08-03-1988 (1988/810695)

ACORD de 8 de febrer de 1988, del Consell de la Generalitat Valenciana, pel qual queda aprovada la tarifa de preus pels serveis d'inspecció tècnica de vehicles en l'àmbit territorial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   779

Data del DOGV
:   08-03-1988

Secció del DOGV
:   ALTRES DISPOSICIONS

Número del document
:   1988/810695


Data del document
:   08-02-1988

Organisme emissor
:   Conselleria d'Indústria, Comerç i Turisme

Tipus de document
:   Acord

Anàlisi jurídica

Acord de 8 de febrer de 1988, del Consell de la Generalitat Valenciana, pel qual queda aprovada la tarifa de preus pels serveis d'inspecció tècnica de vehicles en l'àmbit territorial de la Comunitat Valenciana.  
El Consell de la Generalitat Valenciana, en la sessió del dia 8 de febrer de 1988, adoptà l'Acord següent:  
«Pel Decret del Consell 198/1987, de 7 de desembre, fou assignada a l?empresa pública de la Generalitat Valenciana Seguretat i Promoció Industrial Valenciana, SA, la gestió del servei d'inspecció tècnica de vehicles en l?àmbit territorial comunitari.  
L?article sisé del Decret esmentat disposa que la susdita empresa i les dues societats que prestaven el servei en règim de concessió, percebran com a contraprestació per llurs serveis d'inspecció els preus fixats en una tarifa l'aprovació de la qual correspondrà al Consell, a proposta de la Conselleria d?Indústria, Comerç i Turisme, amb l?informe previ de la d'Economia i Hisenda.  
Vist que les empreses Seguretat i Promoció Industrial Valenciana, SA, ITV Vega Baja, SA, i Pistas Iteuve, SA, han sol·licitat l?aprovació de tarifes, i una vegada justificats els costos d'explotació mitjançant els estudis econòmics escaients, procedeix establir els preus de les tarifes pels diversos serveis d'inspecció, d'acord amb les previsions que conté l'article sisé del Decret esmentat.  
Per tot aixà, a proposta del Conseller d?Indústria, Comerç i Turisme, amb l'informe previ de la Conselleria d'Economia i Hisenda, s'acorda:  
Primer  
Un. Aprovar les tarifes d'inspecció periòdica de vehicles que figuren en l'annex I d'aquest Acord.  
Dos. Els preus indicats seran d'aplicació a les inspeccions que s'efectuen des de l?entrada en vigor d'aquest Acord en qualssevol de les Estacions ITV que operen al territori de la Comunitat Valenciana, sempre que es tracte de vehicles els titulars dels quals no hagen avançat l?import de les tarifes a aplicar fins aleshores.  
Segon  
Un. Les tarifes de l'annex I seran també d'aplicació a les inspeccions no periòdiques efectuades per l'empresa pública Seguretat i Promoció Industrial Valenciana, SA, d'ara endavant SEPIVA.  
Dos. Les inspeccions reglamentàries fora d'Estacions ITV, i la verificació d'aparells taxímetres i comptaquilòmetres, seran efectuades per SEPIVA d'acord amb les tarifes de l'annex II.  
Tercer. Si la inspecció es practica a requeriment d?Autoritat que hi compet i el resultat és favorable, no es meritarà cap tarifa amb càrrec al particular sempre que el vehicle hagués passat les inspeccions periòdiques corresponents dins de termini.  
Quart. Les tarifes establertes en aquest Acord que inclouen la totalitat de les despeses imputables a la inspecció, llevat de l?IVA, entraran en vigor el mateix dia que la Llei de Pressupostos de la Generalitat Valenciana per a 1988.  
Cinqué. Aquest Acord serà publicat en el Diari Oficial de la Generalitat Valenciana.»  
València, 8 de febrer de 1988.  
El Conseller Secretari del Govern Valencià,   
JOAQUIN AZAGRA ROS  
ANNEX I  
TARIFES DE LES INSPECCIONS PERIÒDIQUES DE VEHICLES EN LES ESTACIONS ITV DE LA COMUNITAT VALENCIANA  
CLASSE DE VEHICLE QUANTIA  
Pes màxim autoritzat menor o igual que 3.500 kg 1.770 PTA  
Pes màxim autoritzat mayor que 3.500 kg 2.700 PTA  
Vehicles de fins 3 rodes 680 PTA  
Segones i successives inspeccions derivades de defectes de la l' inspecció 50% quantitats  
 anteriors.  
Pesada de vehicles 300 PTA  
ANNEX II  
TARIFES D?ALTRES INSPECCIONS A EFECTUAR PER L?EMPRESA PUBLICA SEPIVA  
Verificació d?aparells taxímetres  
i comptaquilòmetres:  
- Tarifa única 635 PTA  
- Tarifa múltiple 945 PTA  
Altres inspeccions reglamentàries efectuades fora d'una Estació ITV 4.450 PTA